**28/2021. (II.24.) „kt.” sz. h a t á r o z a t**

**a Karcag, Kisújszállási út 47. szám alatt található 7. számú önkormányzati bérlakás pályázat útján történő bérbeadásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e-f) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében, valamint az Mötv. 13. § (1) bekezdés 9. pontjában meghatározott feladatkörében eljárva, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak, továbbá a Karcag Városi Önkormányzat Képviselő-testületének az önkormányzat tulajdonában lévő lakások és nem lakás céljára szolgáló helyiségek bérbeadásáról szóló 10/2019. (IV.26.) önkormányzati rendeletének (a továbbiakban: Lakásrendelet) 2. § (1) bekezdés a) pontja alapján az alábbiak szerint dönt:

1. Karcag Városi Önkormányzat pályázat útján bérbe adja a tulajdonában lévő alábbi ingatlanát.
2. Az ingatlan adatai:

Helye: Karcag, Kisújszállási út 47. szám alatt található 7. számú bérlakás

Helyrajzi száma: 2988

Művelési ága: általános iskola

Alapterülete: 3500 m2-ből 46 m2 kerül bérbeadásra (1 szoba, galéria, előszoba, főzőfülke, fürdőszoba-WC helyiségekből áll)

Komfortfokozata: komfortos

A lakás bérbeadása: megtekintett állapotában.

1. A pályázat nyertese a lakás bérleti jogát 2 év időtartamra szerzi meg.
2. A pályázati kiírás tartalmának és a pályázatok tartalmának meghatározása, valamint a pályáztatással kapcsolatban követendő eljárás a Lakásrendelet 4. § (1-12) bekezdése alapján történik.
3. A pályázati határidő eredménytelen letelte esetén a pályázatok benyújtásának határideje mindaddig 20-20 nappal hosszabbodik, amíg pályázat nem érkezik, vagy amíg a pályázatot Karcag Városi Önkormányzat Képviselő-testülete (a továbbiakban: Képviselő-testület) lezárja.
4. A Képviselő-testület felkérése alapján Karcag Városi Önkormányzat Polgármestere a pályázati kiírást összeállítja, közhíreli és a pályázatok elbírálásának előkészítésével kapcsolatos döntéseket meghozza.
5. A Képviselő-testület felkérése alapján a Karcagi Polgármesteri Hivatal Igazgatási és Szociális Irodája a szükséges intézkedéseket megteszi.

 Felelős: Dr. Bukács Annamária irodavezető

 Határidő: azonnal

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcag Városi Önkormányzat Dr. Kovács László Iván kamarai jogtanácsos, helyben
5. Karcagi Polgármesteri Hivatal, Aljegyzői Iroda, helyben
6. Karcagi Polgármesteri Hivatal, Igazgatási és Szociális Iroda, helyben
7. Karcagi „Erőforrás” Vagyonhasznosító és Szolgáltató Kft., Karcag, Kossuth tér 14.

Karcag, 2021. február 17.

|  |  |
| --- | --- |
|  | **(: Szepesi Tibor :)** |
|  | polgármester |